CELEX: 62013CN0384
Language: hr
Date: 2013-07-05 00:00:00
Title: Predmet C-384/13: Zahtjev za prethodnu odluku koji je podnio Tribunal Supremo (Španjolska) 5. srpnja 2013. — Estación de Servicio Pozuelo 4, S.L. protiv GALP Energía España S.A.U.

21.9.2013   
            
            
               HR
            
            
               Službeni list Europske unije
            
            
               C 274/5
            
         Zahtjev za prethodnu odluku koji je podnio Tribunal Supremo (Španjolska) 5. srpnja 2013. — Estación de Servicio Pozuelo 4, S.L. protiv GALP Energía España S.A.U.
   (Predmet C-384/13)
   2013/C 274/15
   Jezik postupka: španjolski
   
      Sud koji je postavio prethodno pitanje
   
   Tribunal Supremo
   
      Stranke u glavnom postupku
   
   
      Tužitelj: Estación de Servicio Pozuelo 4, S.L.
   
      Tuženik: GALP Energía España S.A.U.
   
      Prethodna pitanja
   
   
               1.
            
            
               Može li se smatrati da nije od važnosti i da nije obuhvaćen zabranom iz članka 81. stavka 1. UEZ-a (sada članak 101. stavak 1. UFEU-a) ugovor poput onoga koji je predmet spora u glavnom postupku, koji na razdoblje od četrdeset pet godina uspostavlja u korist dobavljača petrokemijskih proizvoda pravo služnosti u svrhu izgradnje benzinske postaje i da bi je dao u zakup vlasniku zemljišta za vrijeme koje odgovara trajanju ovog prava služnosti i koje je popraćeno obvezom isključive kupnje u istom trajanju, primarno iz razloga niskog tržišnog udjela dobavljača koji ne premašuje 3 %, s obzirom na to da je tržišni udjel samo trojice ostalih dobavljača otprilike 70 %, iako trajanje navedenog ugovora premašuje prosječno trajanje ugovora koji se općenito zaključuju na mjerodavnom tržištu?
            
         
               2.
            
            
               Ako bi odgovor bio negativan i ako bi se ugovor trebao ispitati u smislu Uredbe (EEZ) br. 1984/83 (1) i Uredbe (EZ) br. 2790/99 (2), može li se članak 12. stavak 2. Uredbe br. 2790/99 u vezi s člankom 5. točkom (a) iste Uredbe tumačiti tako da će, s obzirom na to da trgovac na malo nije vlasnik zemljišta i da će na dan 1. siječnja 2002. preostalo vrijeme trajanja ugovora biti dulje od pet godina, ugovor biti raskinut 31. prosinca 2006.?
            
         
      (1)  Uredba Komisije (EEZ) br. 1984/83 od 22. lipnja 1983. o primjeni članka 85. stavka 3. Ugovora na kategorije ugovora o isključivoj kupnji (SL L 173, str. 5.).
   
      (2)  Uredba Komisije (EZ) br. 2790/1999 od 22. prosinca 1999. o primjeni članka 81. stavka 3. Ugovora na kategorije vertikalnih sporazuma i usklađena djelovanja (SL L 336, str. 21.).